Никола Чернокожев
Никола Бочев Чернокожев е български просветен деец, народен представител в Учредителното събрание.

Биография 

Никола Чернокожев е роден през 1849 година в град Ловеч, Османската империя. Семейството е на заможен търговец. Учи в родния си град Ловеч при учителя Манол Лазаров, на когото става помощник. Работи като учител в София (1871 – 1872). Васил Караконовски му издейства руска стипендия и Чернокожев учи в Цариград. Завършва гимназия в гр. Николаев и химическия отдел на Технологическия институт в Санкт Петербург (14 октомври 1878). Председател на стопанския комитет и училищен инспектор при Априловската гимназия в гр. Габрово. Народен представител в Учредителното събрание. Участва в приемането на Търновската конституция. Умира на 30-годишна възраст в град Габрово през 1879 година.

Бележки 

Български просветни дейци
Родени в Ловеч
Починали в Габрово
Български политици (1878 – 1918)
Учители в Априловската гимназия